Ingredjenti 500g qastan imnixxef nofs litru ilma jagħli kuċċarina trab tal-cocoa 2 kuċċarini zokkor qoxra ta' mandolina mqatta' rqiqa stikka tal-kannella 125g żbib grokk aniżetta Method Step 1 Aħsel il-qastan sew u poġġihom fi skutella kbira u imla bl-ilma sakem jegħreq kollox u ħallihom lejl (jew ftit iktar) jixxarbu Step 2 Wara li tagħmel dan, saffi l-ilma mill-qxur li jkun inqala' u ħu ħsieb li żżomm l-ilma. Fih inkunu rridu ngħallu l-qastan Step 3 Żid l-ingredjenti l-oħra u għalli għal 30 minuta. Wara baxxi n-nar u ħalli kollox itektek għal sagħtejn jew sakemm il-qastan jirtab Step 4 Żid l-aniżetta u ħawwad kollox sew Step 5 Servi jaħraq Suġġeriment żgħir: bħal ħafna affarijiet oħra, l-imbuljuta taf tintiehem aħjar l-għada. Saħħan ġo skutella sakemm jaħraq u servi.